MODIFICACIÓN DAS “BASES DAS SOLICITUDES DE AXUDAS ECONÓMICAS PARA AS PERSOAS PARTICIPANTES DO PROXECTO LABORA 2020”
ADMINISTRACIÓN LOCAL — Provincial — Deputación Provincial (Subvencións e axudas, 16/07/2020)

A Xunta de Goberno desta Deputación Provincial na súa sesión ordinaria do día 13 de marzo de 2020, adoptou, entre outros, o seguinte acordo: O Organismo Intermedio do Estado designado para a fiscalización ca correcta execución dos fondos europeos do FSE en relación co proxecto “LABORA 2020” comunicou ao Servizo de Promoción do emprego da Deputación de Pontevedra unha modificación da instrución de funcionamento que engadía un novo documento de necesaria constancia para a completude do expediente de cada alumno/a. Esta comunicación produciuse de forma sobrevenida polo Organismo Intermedio cando xa estaban en tramitación as bases das axudas. Realizadas as xestións oportunas compróbase que as oficinas de Emprego na parte xestionada pola Administración do Estado, non emiten presencialmente dito certificado aos interesados, polo que se considera necesario solicitar autorización para consultalo automaticamente, previo outorgamento do consentimento do interesado e sempre consonte á normativa de protección de datos e en concreto segundo ao establecido nos artigos 15 a 22 do Regulamento (UE) 2016/679 do Parlamento Europeo e do Consello, do 27 de abril, xeral de protección de datos (RXPD). Estas bases de axudas económicas por asistencia á formación do alumnado do proxecto “Labora 2020” cofinanciado polo Fondo Social Europeo foron aprobadas no acordo 3.28651.- na Xunta de Goberno da Deputación de Pontevedra do 14/02/2020. En data 05/03/2020 emitiuse Informe polo Xefe de Servizo de Promoción do Emprego co visto e prace da Deputada Delegada para proxectos europeos Noelia Marina Yacini Gidea; no que se propón a incorporación nas referidas bases de axudas económicas dese certificado de “… estar inscrito como persoa desempregada e non figurar como persoa beneficiaria dunha prestación ou subsidio de desemprego”, como un dos datos incluídos para a súa consulta automática. Por todo o anterior, e conforme ao establecido na Lei 39/2015 do 1 de outubro de Procedemento Administrativo Común das Administracións Públicas, a Xunta de Goberno acorda por unanimidade a modificación do Acordo 3.28651 adoptado na Xunta de Goberno desta Deputación na súa sesión do día 14/02/2020, polo que se aprobaron as bases do programa de axudas económicas para o alumnado pa rticipante no proxecto “Labora 2020”, de tal forma que onde di: (.) Para a tramitación da concesión da axuda económica por asistencia á formación consultaranse automaticamente os datos incluídos nos seguintes documentos emitidos polas administracións públicas: (…)” Debe engadirse un documento máis, de forma que a base quinta das axudas faga referencia á posibilidade de consultar automaticamente e sempre que o cidadán o consinta, o documento “Certificado do servizo público de emprego estatal (SPEE) de estar inscrito como persoa desempregada e non figurar como persoa beneficiaria dunha prestación ou subsidio de desemprego”. Desta forma a base quinta quedaría do seguinte xeito: (.) Para a tramitación da concesión da axuda económica por asistencia á formación consultaranse automaticamente os datos incluídos nos seguintes documentos emitidos polas administracións públicas: (…)” O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 17 de marzo de 2020 O Secretario, Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.